

О Т Ч Е Т

*за*

*дейността на Народно читалище*

*“Тодор Петков 1963”*

*през 2022 година*

През 2022 година формациите в читалище “Тодор Петков 1963” са:

* Ансамбъл за народни песни и танци “Мадара”;
* Детски фолклорен ансамбъл “Звънче”;
* Подготвителни групи по народни танци;
* Школи по народно пеене;
* Школа по изобразително изкуство;
* Фолклорен квартет „Азария” към ансамбъл за народни песни и танци „Мадара”;
* Dance club “Borev” – танцов клуб за любители на народните танци;
* Библиотека.

**Членове**

През 2022 година общият брой на регистрираните членове на читалището е 157.

**Дейност 2022**

За щастие през 2022 година НЧ „Тодор Петков 1963” започна да връща ритъма си на работа след дългата криза породена от COVID-19. Заложени бяха мероприятия свързани с български народни обичаи, бележити годишнини, национални и църковни празници. Читалището редовното включване в организираните от Община Шумен мероприятия, свързани с поднасяне на цветя, посещения на паметници на културата, а също и в отбелязването на чествания, организирани от други общини. Традиционната за нас „Гергьовденска люлка” се проведе точно на Гергьовден от 17:30 часа в градинката пред читалището с участието на колективи на читалището, шоумена Бате Павка и Сдружение „Младежка банка – АлДоРа”. Забавление, песни и танци се преплетоха в едно прекрасно изживяване за всички присъстващи заедно с ансамблите „Мадара” и „Звънче”.

Голям интерес отново имаше към Работилницата за деца „Сръчни малчугани”, която се проведе в периода 04.07- 08.07.2022 г. В часовете от 09:30 до 11:30 и от 14:00 до 15:30 във фоайето на читалището деца от квартала твориха своите малки шедьоври. Заниманията бяха изработка на декоративни възглавници, декупаж върху дърво, изработка на адвент календари, несесерче за оцветяване и гравюра.

Те се проведоха след предварително записване и при спазване на противоепидемични мерки. Всеки от тези дни беше разнообразен и изпълнен с веселие, креативност, красота и много слънчеви детски усмивки.

Поради изключително добрата предразположеност на децата от Добруджански квартал към летните занимания, в периода от 01.08.2022 г. до 05.08.2022 г. бе проведена още една работилничка под мотото „През лятото творим” отново с предварително записване. Всеки ден от 09:30 ч. до 11:00ч. и от 14:00 ч. до 15:30 ч. желаещите деца се включиха в оцветяване с пясък, изработването на цветя от стиропорени топчета, изработването на „Ловец на сънища”, оцветяване по номер и оцветяване на хвърчило. Истинска наслада бе и провеждането на мероприятието „На чай с мед, песни и танци” на 09.12.2022 г. по повод Деня на св. Анна в стъклената зала на читалището с участието на ВГ „Медени гласове”, ВГ „Шанс” и оркестъра на ансамблите при читалището.

# **Библиотека**

Читалищната библиотека се ползва от ученици, пенсионери, студенти и хора в активна трудово- способна възраст. Тя продължава да се утвърждава като иновативен център и успява качествено да покрива нуждите не само на съкварталците, но и на учениците от близките училища. Фондът на библиотеката продължава да нараства с нови бестселъри и най- търсените книги от български и чужди писатели, благодарение на което интересът към нея не намалява никога.

* През 2022 година са регистрирани общо 308 читатели, като регистрираните посещения са 1276 бр., раздадени са 5984 библиотечни материала, закупени са 109 бр. нови книги, с което библиотечния фонд наброява 16 006 екземпляра.
* Изказваме благодарност на:
* *Светла Георгиева;*
* *Василка Койчева Ненова;*
* *Галя Петрова Григорова;*
* *Румяна Георгиева;*
* *Марта Куюмджиева*;
* *Даниела Челебиева*;
* *Анелия Вескова*;
* *Милка Димитрова Белова*.

От дарените от тях книги в читалищната библиокета обработени и пуснати в експлоатация са вече 152 бр.

* Проведоха се мероприятия извън книгозаемането във фоайето на читалището:
* 06.06. – 10.06. – В този период, всеки ден от 9:30 до 11:30 часа и от 14:00 до 15:30 часа във фоайето на НЧ „Тодор Петков 1963“ се провеждаха мероприятия, свързани с библиотеката на читалището под надслов „Забавно лято в библиотеката“, заедно с деца от ДГ №30 „Космонавт“ и деца от квартала, които бяха четене на приказки и гатанки, оцветяване на приказни герои, изработка на библиотечни дневници, изделия от остатъчни материали и изработка на картички.

**Съвместни инициативи:**

Както всяка година НЧ „Тодор Петков 1963” имаше добра съвместна работа с ДГ №30 „Космонавт”, II ОУ „Д-р Петър Берон”, Дом за стари хора „Д-р Ст. Смядовски”, „Съюз на българските пчелари” – Шумен, ОД на МВР- Шумен, сектор „Пътна полиция” и Център за настаняване от семеен тип за деца и младежи с умствени увреждания „Слънчево детство” №2 и №1.

**Съвместни инициативи с ДГ №30 „Космонавт”:**

* 18.04. – в стъклена зала на НЧ „Тодор Петков 1963“ се проведе оцветяване на великденски картички с деца от трета възрастова група на ДГ №30 „Космонавт”.
* 20.04. – в стъклената зала на НЧ „Тодор Петков 1963“ се проведе „Шарене на великденски яйца” по повод предстоящите празници с четвърта възрастова група на ДГ „№30 „Космонавт”.
* 01.06. – в градинката пред НЧ „Тодор Петков 1963” се проведе „Рисунка на асфалт” с по повод Международния ден на детето с участието на деца от ДГ №30 „Космонавт”.
* 15.09. – в библиотеката на НЧ „Тодор Петков 1963” ске проведе мероприятието „Библиотекар за един ден” с участието на трета възрастова група от ДГ №30 „Космонавт”.
* 26.09. – в стъклената зала на читалището се проведе мероприятието „Нашите кукли” от картон с участието на деца от трета възрастова група на ДГ №30 „Космонавт”.
* 29.09. – в стъклената залана на читалището бе направена мултимедийна презентация за Йордан Йовков по повод 85 години от смъртта му на децата от четвърта възрастова група на ДГ №30 „Космонавт”.
* 07.10. – в библиотеката на читалището присъстваха деца от трета възрастова група на ДГ №30 „Космонавт” по повод запознаване с библиотеката и библиотечните правила за работа.
* 17.11. – в библиотеката на читалището се проведе запознаване на най- малките деца от ДГ №30 „Космонавт” с библиотеката.
* 21.11. – в стъклена зала на читалището се изработваха картички от децата от четвърта възрастова група на ДГ №30 „Космонавт” по повод Деня на християнското семейство.
* 08.12. – във фоайето на читалището деца от ДГ №30 „Космонавт” изработваха коледно- новогодишни картички.

**Съвместни инициативи с II ОУ „Д-р Петър Берон”:**

* 09.05. – проведе се изнесена беседа с рисунки на учениците в I-ви клас от II ОУ „Д-р Петър Берон” по повод 9-ти май – Ден на Европа в училището им.
* 12.05. – в стъклената зала на читалището се проведе презентация за Алеко Константинов по повод 125 години от смъртта му с участието на учениците от III- ти „а” клас на II ОУ „Д-р Петър Берон”.
* 19.05. - в стъклената зала на НЧ „Тодор Петков 1963“ се проведе мероприятието „Нарисувай трима приказни герои и съчини нова приказка с тях” с участието на учениците от II „б” клас на II ОУ „Д-р Петър Берон”.
* 17.10. – в стъклена зала на НЧ „Тодор Петков 1963” се проведе презентация и мултимедийно четене на творби на Елин Пелин по повод 145 години от рождението му с участието на ученици от III клас на II ОУ „Д-рПетър Берон”.
* 20.10. – в стъклена зала на НЧ „Тодор Петков 1963” се проведе презентация и литературно четене на творби на Ангел Каралийчев по повод 120 години от рождението му с участието на ученици от III клас на II ОУ „Д-р Петър Берон”.
* 27.10. – в стъклена зала на читалището се проведе беседа с ученици от III клас на II ОУ „Д-р Петър Берон” на тема „Народните будители и читалищата като центрове на културата” по повод 1-ви ноември – Ден на народните будители, а екипа на спидиторска фирма „Еконт” ги изненадаха с торбички пълни с лакомства и учебни материали.
* 24.11. – в стъклена зала на читалището се проведе презентация и литературно четене на гатанки по повод 125 години от рождението на Асен Разцветников с ученици от II ОУ „Д-р Петър Берон”.

**Съвместни инициативи с ОД на МВР- Шумен, сектор „Пътна полиция”:**

* 31.05. – в градинката пред НЧ „Тодор Петков 1963” се проведе станалата традиционна акция съвместно със служители на „Пътна полиция”- Шумен акция „За да няма страх, спазвай пътния знак”. Участници бяха и две групи деца от ДГ №30 „Космонавт”.

**Съвместни инициативи със „Съюз на българските пчелари” – Шумен:**

* 25.03. – в стъклена зала на читалището се проведоха традиционните „Пролетни празници с пчели и мед” по повод Първа пролет и Благовещение с участието на група „Пчеличка” от ДГ №30 „Космонавт” и г-жа Даниела Челебиева от „Съюз на българските пчелари”- Шумен като техен гост- лектор.
* 15.11. – в читалището се проведоха ежегодните „Есенни празници с пчели и мед”. Децата от втора възрастова група на ДГ №30 „Космонавт” слушаха „Приказки с пчели и мед” в стъклената зала, а във фоайето на читалището бе подредена изложба- базар на мед и пчелни продукти от представители на „Съюз на българските пчелари”- Шумен от 09:30 до 16:30 часа.

**Участия на АНПТ „Мадара” и ДФА „Звънче”**

**през 2021 година:**

* 30.04. – участие на АНПТ „Мадара” във фолклорен фестивал „Драгоево пее и танцува”, с. Драгоево;
* 30.04. – участие на ДФА „Звънче” във фолклорен фестивал „Драгоево пее и танцува”, с. Драгоево;
* 19.06. – участие на АНПТ „Мадара” в Международен фолклорен фестивал „Шумла” – Шумен;
* 19.06. – участие на ДФА „Звънче” в Международен фолклорен фестивал „Шумла” – Шумен;
* 21.06. – участие на АНПТ „Мадара” в празничен концерт – спектакъл за Добрин Панайтов по повод 75 годишнината му под мотото „Моят път” в ДКТ „Васил Друмев”;
* 21.09- 27.09. – участие на АНПТ „Мадара” в Международен фолклорен фестивал в Гърция;
* 08.10. – участие на АНПТ „Мадара” в благотворителен концерт на AVON под мотото „Срещу рака на гърдата” в ДКТ „Васил Друмев”;
* 14.10. – участие на АНПТ „Мадара” във фолклорен фестивал „Есенен балкански фестивал” в парк „Студентски”;
* 15.10. – участие на АНПТ „Мадара” в празничен концерт по повод 95 години от основаването на НЧ „Пробуда – 1927”, с. Радко Димитриево;
* 15.12. – участие на АНПТ „Мадара” в Общоградски коледен концерт в „Арена” – Шумен;
* 15.12. – участие на ДФА „Звънче” в Общоградски коледен концерт в „Арена” – Шумен.

**Участия на dance club “Borev”**

**през 2021 година:**

* 01.05. – участие на Dance club “Borev” във фолклорен фестивал „Драгоево пее и танцува”, с. Драгоево;
* 08.10. – участие на Dance club “Borev” в първо издание на фолклорен фестивал „Среща в Тракия”, гр. Първомай.

**Проекти:**

През 2022 година библиотеката на НЧ „Тодор Петков 1963” кандидатства по проект към Министерство на културата - Програма „Българските библиотеки – съвременни центрове за четене и информираност” 2022 г., който не успя да спечели.

**Настоятелство:**

Читалищното настоятелство проведе общо 7 заседания и оперативни съвещания, на които разглеждаха и обсъждаха проблеми по наболели теми. Взеха се навременни решения свързани с отлагане на ремонтни дейности в театрален салон, които са по предписание на РЗИ-Шумен, докато ръководството успее да подсигури необходимите средства. До този момент не е постъпил отговор или становище на Община Шумен относно проблема, въпреки докладните, които настоятелството е входирало в Община Шумен. Разбира се, обсъждаха се и ред други въпроси свързани с различни аспекти от сферата на културата.

Настоятелството на НЧ „Тодор Петков 1963” благодари на всички служители и самодейци и изразява на всички пожеланията си за здраве и спокойствие.

Органи на управление –

Настоятелство на НЧ „Тодор Петков 1963”, гр. Шумен:

1. Анета Асенова Мутафчиева – Председател;
2. Валентин Стоянов Маринов;
3. Димитър Цветков Игнатовски;
4. Манол Тодоров Драганов;
5. Дарина Георгиева Димитрова;
6. Маргарита Христова Георгиева- Плашилска;
7. Калина Вълканова Маринова;
8. Ралица Вескова Крумова;
9. Любомир Здравков Пашов.

гр. Шумен От Настоятелството

02.02.2023 год. на НЧ „Т. Петков 1963”